స్టాక్‌ మార్కెట్లలో దూకుడు
- సెన్సెక్స్‌ 358 పాయింట్ల ర్యాలీ
ముంబయి: రానున్న పరపతి విధాన సమీక్షలో భారతీయ రిజర్వు బ్యాంక్‌ వడ్డీరేట్లను తగ్గించనుందన్న అంచనాల నేపథ్యంలో బుధవారం స్టాక్‌ మార్కెట్లు పరుగులు పెట్టాయి. మదుపర్ల కొనుగోళ్ల మద్దతుతో బీఎస్‌సీ సెన్సెక్స్‌ 358 పాయింట్లు (0.98 శాతం రాణించి) 36,975.23 పాయింట్లకు చేరింది. మరోవైపు ఎన్‌ఎస్‌ఈ సూచీ నిఫ్టీ 128.10 పాయింట్లు (1.17 శాతం) లాభపడి 11,062.45 పాయింట్ల వద్ద ముగిసింది. ఆర్‌బీఐ ద్రవ్య పరపతి విధాన సమీక్ష మూడు రోజుల సమీక్ష మంగళవారం ప్రారంభమైంది. కాగా గురువారంతో ముగియనున్న ఈ భేటీలో కీలక వడ్డీ రేట్లను తగ్గించొచ్చని ఆశల్లో మదుపర్లు కొనుగోళ్లకు మొగ్గు చూపారని విశ్లేషకులు పేర్కొంటున్నారు. సెన్సెక్స్‌లో బజాజ్‌ ఫైనాన్స్‌, టాటా స్టీల్‌, ఓఎన్‌జీసీ బజాజ్‌ ఆటో, సన్‌ ఫార్మా సూచీలు అధిక లాభాలు సాధించిన వాటిలో ముందు వరసలో ఉండగా.. మరోవైపు యాక్సిస్‌ బ్యాంకు, ఇండస్‌ఇండ్‌ బ్యాంకులు అధిక నష్టాలు చవి చూసిన వాటిలో టాప్‌లో ఉన్నాయి.
మీ స్నేహితులకు రికమెండ్ చెయ్యండి